ananddey/assamese-wiki-corpus huggingface dataset:
ৰেজিনা কেছান্দ্ৰা

ৰেজিনা কেছান্দ্ৰা (জন্ম: ১৩ ডিচেম্বৰ ১৯৯০; পূৰ্বতে ৰেজিনা কেছান্দ্ৰা (ইংৰাজী: Regina Cassandra) নামেৰে পৰিচিত)

কেছান্দ্ৰাই ২০০৫ চনত তামিল ছবি কাণ্ডা নাল মুধলত এটা সহযোগী চৰিত্ৰৰ জৰিয়তে অভিনয়ত আত্মপ্ৰকাশ কৰিছিল। ২০১২ চনত তেলেগু ছবি শিৱ মানসুলো শ্ৰুতিৰ জৰিয়তে তেওঁ বিশেষ সফলতা লাভ কৰে, যিখনৰ বাবে তেওঁ শ্ৰেষ্ঠ নৱাগতা অভিনেত্ৰীৰ (তেলুগু) বঁটা লাভ কৰে। ইয়াৰ পিছত তেওঁ ৰুটিন লাভ ষ্টৰী (২০১২), কেডী বিল্লা খিলাড়ী ৰংগা (২০১৩), পাৱাৰ (২০১৪) আৰু পিল্লা নুভভু লেনি জীৱিথাম (২০১৪) ছবিৰ জৰিয়তে ব্যাৱসায়িক সফলতা অৰ্জন কৰে।

কেছান্দ্ৰাই সুুব্ৰহ্মণ্যম ফৰ চেল (২০১৫) ছবিত এগৰাকী পৰম্পৰাগত ছোৱালী, জ্যো অচ্যুতানন্দ (২০১৬) ছবিত এগৰাকী দন্ত চিকিৎসাৰ ছাত্ৰী, মানাগৰম (২০১৭) ছবিত এগৰাকী যুৱতী, আৱে (২০১৮) ছবিত এগৰাকী ড্ৰাগছ আসক্ত মহিলা আৰু এভাৰু (২০১৯) ছবিত এগৰাকী ব্যৱসায়ী মহিলাৰ চৰিত্ৰত অভিনয় কৰি প্ৰশংসা লাভ কৰিছে। তেওঁ জ্যো অচ্যুতানন্দ ছবিৰ বাবে শ্ৰেষ্ঠ তেলেগু অভিনেত্ৰীৰ বঁটাৰ মনোনয়ন লাভ কৰিছিল। এক লড়কী কো দেখা তো এইছা লগা (২০১৯) ছবিৰ জৰিয়তে হিন্দী চলচ্চিত্ৰলৈ সম্প্ৰসাৰিত হোৱাৰ পিছত তেওঁ ৰকেট বয়জ (২০২২) আৰু জানবাজ হিন্দুস্তান কে (২০২৩) নামৰ ষ্ট্ৰীমিং ধাৰাবাহিকত অভিনয় কৰিছিল।

অভিনয় জীৱনৰ উপৰি তেওঁ বিভিন্ন ব্ৰেণ্ড আৰু সামগ্ৰীৰ এগৰাকী চেলিব্ৰিটি এণ্ডাৰচাৰ।

প্ৰাৰম্ভিক জীৱন আৰু শিক্ষা

ৰেজিনা কেছান্দ্ৰাৰ জন্ম ১৯৯০ চনৰ ১৩ ডিচেম্বৰত মাদ্ৰাজত (বৰ্তমানৰ চেন্নাই) হৈছিল। তেওঁৰ মাতৃভাষা হ’ল তামিল। তেওঁৰ পিতৃৰ বংশমূল গোৱাৰ এংলো-ইণ্ডিয়ান আৰু মাতৃ এগৰাকী আয়েংগাৰ সম্প্ৰদায়ৰ মহিলা। ন বছৰ বয়সৰপৰাই তেওঁ 'স্প্লেছ' (Splash) নামৰ এটা শিশু চেনেলত এংকৰিং কৰিবলৈ আৰম্ভ কৰিছিল। তেওঁ চেন্নাইৰ ৱিমেন্স খ্ৰীষ্টিয়ান কলেজৰপৰা মনোবিজ্ঞানত স্নাতক ডিগ্ৰী লাভ কৰে আৰু মাদ্ৰাজ বিশ্ববিদ্যালয়ৰপৰা কাউন্সিলিং চাইক’লজীত স্নাতকোত্তৰ ডিগ্ৰী গ্ৰহণ কৰে। কেছান্দ্ৰাই সংখ্যাতত্ত্বৰ সৈতে সংগতি ৰাখি নিজৰ সম্পূৰ্ণ নামটোৰ বানান "Regena Cassandrra" লৈ সলনি কৰে।

অন্যান্য কাম আৰু মাধ্যমৰ প্ৰতিচ্ছবি

কেছান্দ্ৰা দক্ষিণ ভাৰতীয় চিনেমাৰ এগৰাকী অন্যতম নিৰ্ভৰযোগ্য আৰু বহুমুখী অভিনেত্ৰী হিচাপে উভৰি আহিছে। দ্য নিউ ইণ্ডিয়ান এক্সপ্ৰেছৰ ৰাম ভেঙ্কট শ্ৰীকৰে তেওঁৰ চলচ্চিত্ৰপঞ্জীক "পৰম্পৰাগত আৰু অপৰম্পৰাগত"ৰ মিশ্ৰণ বুলি অভিহিত কৰিছে আৰু তেওঁৰ অভিনয়ৰ পছন্দসমূহ বৰ্ণনা কৰোঁতে লিখিছে যে, "ৰেজিনাৰ মাজত যথেষ্ট আত্ম-সজাগতা প্ৰতিফলিত হয়।" নিউজ ১৮ৰ জিনিয়া বন্দোপাধ্যায়ে কৈছে যে অভিনেত্ৰীগৰাকীয়ে সদায় "এজনে আনজনৰপৰা সম্পূৰ্ণ বিপৰীত চৰিত্ৰ নিৰ্বাচন কৰি আহিছে।" Rediff.com-ৰ ময়ূৰ সানাপে তেওঁৰ হিন্দী অভিষেকক "অপৰম্পৰাগত" বুলি অভিহিত কৰিছে আৰু কৈছে যে, "কেছান্দ্ৰাই তেওঁৰ চলচ্চিত্ৰ নিৰ্বাচনৰ জৰিয়তে নিজৰ বাবে এক সুকীয়া স্থান দখল কৰিবলৈ সক্ষম হৈছে।"

২০১২ চনৰ Rediff.com-ৰ "শীৰ্ষ তেলেগু অভিনেত্ৰী"ৰ তালিকাত কেছান্দ্ৰাই চতুৰ্থ স্থান লাভ কৰিছিল। ২০২৩ চনৰ ফেব্ৰুৱাৰী মাহত তেওঁ IMDb-ৰ "জনপ্ৰিয় ভাৰতীয় চেলিব্ৰিটি"ৰ তালিকাত চতুৰ্থ স্থান লাভ কৰে। হায়দৰাবাদ টাইমছৰ 'মষ্ট ডিজায়াৰেবুল ৱুমেন'ৰ তালিকাত তেওঁ ২০১৫ চনত ১৪ নম্বৰত, ২০১৬ চনত ২০ নম্বৰত আৰু ২০১৯ চনত ২৮ নম্বৰ স্থান লাভ কৰিছিল। চেন্নাই টাইমছৰ 'মষ্ট ডিজায়াৰেবুল ৱুমেন'ৰ তালিকাত ২০১৬ চনত তেওঁ ২২ নম্বৰ স্থানত আছিল। কেছান্দ্ৰা কল্যাণ জুৱেলাৰ্ছ, ট্ৰেণ্ডছ, বিবা আৰু মিছোৰ দৰে কেইবাটাও ব্ৰেণ্ডৰ চেলিব্ৰিটি এণ্ডাৰচাৰ। কেছান্দ্ৰাই বহু সমাজসেৱামূলক কামৰ লগতো জড়িত হৈ আহিছে। ২০১৪ চনত তেওঁ "টিচ ফৰ চেঞ্জ" নামৰ চৰিটি শ্ব’ৰ বাবে ৰেম্প ৱাক কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় চলচ্চিত্ৰ অভিনেত্ৰী
জন বস্ক'

ছেইণ্ট জন বস্ক’ (ইটালিয়ান:Giovanni Melchiorre Bosco; ১৬ আগষ্ট,১৮১৫31 January 1888 - ৩১ জানুৱাৰী, ১৮৮৮; সৰ্বাধিক সমাদৃত নাম ছেইণ্ট ডন বস্ক’) ১৯ শতিকাৰ এজন ইটালিয়ান ৰোমান কেথ’লিক ধৰ্মযাজক, লেখক আৰু শিক্ষাবিদ আছিল। তেখেতে টুৰিনত কাম কৰি থকা কালত উদ্যোগীকৰণ, আৰু নগৰকৰণৰ জনসাধাৰণৰ ওপৰত প্ৰভাৱ লক্ষ্য কৰে। তেতিয়া তেখেতে নিজৰ জীৱন পথৰ শিশু আৰু আন সুবিধাহীন ল'ৰা-ছোৱালীৰ বাবে উছৰ্গা কৰে। তেখেতে শাস্তিৰ সলনি মৰম ব্যৱহাৰ কৰা এক শিক্ষা পদ্ধতি বিকাশ কৰে যাক Salesian Preventive System বোলা হয়। Saint Francis de Sales অনুগামী বস্ক'ই টুৰিনত Salesians of Don Bosco মুকলি কৰোঁতে প্ৰতিষ্ঠানটো সেইজনৰ নামতে উছৰ্গা কৰে। Maria Domenica Mazzarello-ৰ সৈতে মিলি তেখেতে Salesian Sisters of Don Bosco নামৰ দুখীয়া ছোৱালীৰ সেৱা আৰু শিক্ষাৰ হকে কাম কৰা এটা ধাৰ্মিক প্ৰতিষ্ঠান মুকলি কৰে।

১৮৭৬ চনত তেখেতে দুখীয়াৰ শিক্ষাৰ বাবে Association of Salesian Cooperators আৰম্ভ কৰে। ১৮৭৫ চনত তেখেতে Salesian Bulletin প্ৰকাশ কৰিবলৈ লয়। এই পত্ৰ এতিয়াও ৫০টা সংস্কৰণ আৰু ৩০ টা ভিন্ন ভাষাত প্ৰকাশ পাই আহিছে।

বস্ক'ই তেখেতৰ কাম আগবঢ়াই নিবলৈ সংগঠন আৰু কেন্দ্ৰৰ গোট খোলে। ১৯২৯ চনত তেখেতৰ মৃত্যুৰ (beatification) পাছত ১৯৩৪ চনত পোপ পায়াছ একাদশে তেখেতক saint ঘোষণা কৰে।

তথ্য সংগ্ৰহ

শ্ৰেণী:ইটালীৰ ব্যক্তি
শ্ৰেণী:শিক্ষাবিদ
ৰোহিনী গোডবোলে

ৰোহিনী গোডবোলে হৈছে এগৰাকী ভাৰতীয় পদাৰ্থ বিজ্ঞানী আৰু শিক্ষাবিদ। তেখেতে বাংগালোৰস্থিত ভাৰতীয় বিজ্ঞান প্ৰতিষ্ঠানৰ উচ্চ শক্তিৰ পদাৰ্থ বিজ্ঞান বিভাগত অধ্যাপনা কৰে। তেখেতে বিগত তিনিটা দশকত কণিকা প্ৰপঞ্চবিজ্ঞানৰ কেইবাটাও দিশত উল্লেখনীয় কাম কৰিছে। তেখেতে ভাৰতৰ তিনিওটা বিজ্ঞান একাডেমীৰে সভ্য। তাৰ লগতে তেখেত "Science Academy of the Developing World (TWAS)"ৰো সভ্য।

বিদ্যায়তনিক দিশত উল্লেখযোগ্য কামৰ কৰাৰ উপৰিও তেখেতে নতুন প্ৰজন্মৰ মাজত বিজ্ঞান-শিক্ষাৰ জনপ্ৰিয়তাৰ হকে কাম কৰি আহিছে। নাৰীসমাজক বিজ্ঞানক্ষেত্ৰত অংশগ্ৰহণ কৰিবলৈকো তেখেতে উদগনি যোগাইছে।

শিক্ষা আৰু কৰ্মজীৱন

পুণে বিশ্ববিদ্যালয়ৰ অধীনত ছাৰ পৰশুৰম্ভু মহাবিদ্যালয়ৰ পৰা বিজ্ঞানত স্নাতক ডিগ্ৰী অৰ্জন।
আইআইটি,বোম্বাইৰ পৰা বিজ্ঞানত স্নাতকোত্তৰ ডিগ্ৰী অৰ্জন।
নিউ ইয়ৰ্ক ষ্টেট বিশ্ববিদ্যালয়, ষ্টুনি ব্ৰুকৰ পৰা তাত্ত্বিক কণিকা পদাৰ্থ বিজ্ঞানত ১৯৭৯ চনত ডক্তৰেট ডিগ্ৰী লাভ।
১৯৭৯ চনতেই মুম্বাই টাটা মৌলিক গৱেষণা প্ৰতিষ্ঠানত অনাৱসিক সভ্য হিচাপে যোগদান।
১৯৮২-৮৫ লৈকে মুম্বাই বিশ্ববিদ্যালয়ৰ পদাৰ্থ বিজ্ঞান বিভাগত প্ৰবক্তা আৰু ৰিডাৰ হিচাপে যোগদান।
১৯৯৫ চনত তেখেতে বাংগালোৰৰ আইআইএছচিৰ তাত্ত্বিক অধ্যয়ন কেন্দ্ৰত যোগদান কৰে আৰু ১৯৯৮ চনত অধ্যাপকৰ পদ লাভ কৰে। বৰ্তমান তেখেত সেইখন প্ৰতিষ্ঠানত উচ্চ শক্তি পদাৰ্থ বিজ্ঞানত অধ্যাপনা কৰি আছে।
তেখেতে ১৫০খনতকৈও অধিক গৱেষণাপত্ৰ লিখিছে।

অৰিহণা

ৰোহিনী গোডবোলে International Detector Advisory Group (IDAG)ত সংযুক্ত হৈ গুৰুত্বপূৰ্ণ কাম কৰিছে। এই গোটটোৱে আইএলচি ডিটেক্টৰৰ গৱেষণা আৰু উন্নয়নসমূহ পৰ্যবেক্ষণ কৰে।
তেখেত ভাৰতীয় বিজ্ঞান একাডেমীৰ বিজ্ঞানত নাৰী পৰিযোজনা পেনেলৰো আসন শুৱনি কৰিছে।
ৰামাস্বামীৰ সৈতে যুটীয়াভাৱে তেখেতে লীলাৱতীৰ ডটাৰছ নামৰ আত্মজীৱনীমূলক ৰচনা-সঙ্কলনখনো সম্পাদনা কৰি প্ৰকাশ কৰোৱাইছে। (২০০৮)

প্ৰকাশনসমূহ

Low-virtuality leptoproduction of open-charm as a probe of the gluon Sivers function (2018)
Transverse single-spin asymmetry in the low-virtuality leptoproduction of open charm as a probe of the gluon Sivers function (2017)
Proceedings, 2nd Asia-Europe-Pacific School of High-Energy Physics (AEPSHEP 2014) : Puri, India (2014)

গ্ৰন্থাৱলী

Theory And Phenomenology Of Sparticles: An Account Of Four-dimensional N=1 Supersymmetry In High Energy Physics:
The Girl's Guide to a Life in Science:
LILAVATI'S DAUGHTERS- The Women Scientists of India (2008)

বঁটা-সন্মান

বিজ্ঞান আৰু প্ৰযুক্তিবিদ্যালৈ আগবঢ়োৱা অৰিহণাৰ বাবে ২০১৯ চনত ভাৰত চৰকাৰৰ পৰা পদ্মশ্ৰী সন্মান লাভ। .
ভাৰতীয় ৰাষ্ট্ৰীয় বিজ্ঞান একাডেমীৰ পৰা সত্যেন্দ্ৰনাথ বসু পদক(২০০৯)
ভাৰতীয় ৰাষ্ট্ৰীয় বিজ্ঞান একাডেমীৰ সভ্য (২০০৭)
Academy of Sciences of the Developing World, TWASৰ সভ্য(২০০৯)
২০১৫ চনৰ আগষ্টত নিউ ইণ্ডিয়ান এক্সপ্ৰেছ গোটৰ পৰা দেৱী বঁটা লাভ।

তথ্যসংগ্ৰহ

অন্য উৎস

Autobiographical article by Rohini Godbole in Lilavati's Daughters

বাহ্যিক সংযোগ

শ্ৰেণী: ভাৰতীয় বিজ্ঞানী
শ্ৰেণী: ভাৰতীয় মহিলা বিজ্ঞানী
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী: ভাৰতীয় শিক্ষাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
পালাছ (ট্ৰাইটনৰ কন্যা)

পালাছ (/ˈpáləs/; প্ৰাচীন গ্ৰীক: παλλάς, ইংৰাজী: Pallas) এগৰাকী সাগৰীয় নিম্ফ আৰু যোদ্ধা।

কিংবদন্তি

প'জাইডনৰ পুত্ৰ আৰু সাগৰৰ দূত ট্ৰাইটনৰ কন্যা আছিল পালাছ। জ্যুছৰ কপালৰ পৰা সম্পূৰ্ণ অস্ত্ৰৰে সজ্জিত হৈ এথেনাৰ জন্ম হোৱাৰ পিছত ট্ৰাইটন দেৱীৰ পোষক পিতৃ-মাতৃ হৈছিল আৰু পালাছৰ সৈতে তেওঁক ডাঙৰ-দীঘল কৰিছিল। তেওঁ দুয়োগৰাকী কন্যাক যুদ্ধৰ কলা শিকোৱাৰ পিছত দুয়োজনী অতি ঘনিষ্ঠ বান্ধবী হৈ পৰিছিল।

এথলেটিকছ উৎসৱৰ সময়ত পালাছ আৰু এথেনাই বন্ধুত্বপূৰ্ণ আখৰা যুদ্ধত বৰ্ষা লৈ যুঁজিছিল৷ এই যুদ্ধত যিজনে নিজৰ প্ৰতিদ্বন্দ্বীক নিৰস্ত্ৰ কৰিবলৈ সক্ষম হয়, তেঁৱেই বিজয়া হয়। যুঁজৰ আৰম্ভণিতে এথেনাক পালাছে পৰাস্ত কৰাৰ সম্ভাৱনা প্ৰকট হৈ পৰিছিল। তেতিয়া তাত দৰ্শক হিচাপে উপস্থিত থকা জ্যুছে তেওঁৰ কন্যাক বিজিত হোৱা দেখি ভয় খাই এজিছৰ সৈতে পালাছক বিচলিত কৰিছিল৷

দুখ আৰু অনুশোচনাৰ বাবে এথেনাই পেলেডিয়াম সৃষ্টি কৰিছিল৷ ইয়াত তেওঁ পালাছৰ সদৃশ এটা মূৰ্তি তৈয়াৰ কৰি তাৰ বক্ষত তেওঁ ভয় কৰা এজিছক মেৰিয়াই দিলে আৰু তেওঁৰ সন্মানত মূৰ্তিটো জ্যুছৰ কাষত স্থাপন কৰিলে৷ পিছলৈ এথেনাই নিজৰ প্ৰয়াত বান্ধবীৰ প্ৰতি শ্ৰদ্ধাঞ্জলি হিচাপে পালাছ উপাধি দখল কৰে।

এথেনা আৰু পালাছৰ বিষয়ে এই কাহিনীয়ে লিবিয়াত দেৱীসকলৰ প্ৰতি উৎসৰ্গিত বছৰেকীয়া উৎসৱৰ বাবে অনুপ্ৰাণিত কৰিছিল।

তথ্য সংগ্ৰহ

শ্ৰেণী:গ্ৰীক কিংবদন্তি
মহিম বৰা

মহিম বৰা (; ১৯২৪ - ২০১৬) অসমৰ এজন গল্পকাৰ, কবি আৰু সাহিত্যিক তথা শিক্ষাবিদ। তেওঁৰ পিতৃৰ নাম গজেন্দ্ৰনাথ বৰা আৰু মাতৃৰ নাম চন্দ্ৰকান্তি বৰা৷ কলিয়াবৰৰ হাটবৰৰ গজেন্দ্ৰনাথ বৰাই দৰঙ জিলাৰ ঘোপসাধাৰু চাহ বগিছাত কৰ্মৰত অৱস্থাত পুত্ৰ মহিম বৰাৰ জন্ম হয়৷ তেওঁ গুৱাহাটী বিশ্ববিদ্যালয়ৰ পৰা অসমীয়া সাহিত্যত এম.এ পাছ কৰে আৰু জগন্নাথ বৰুৱা মহাবিদ্যালয়ত অসমীয়া ভাষাৰ অধ্যাপক নিযুক্ত হয়৷ পিছলৈ তেওঁ নগাঁও মহাবিদ্যালয়ত অধ্যাপনা কৰে আৰু তাৰ পৰাই অৱসৰ গ্ৰহণ কৰে৷ হাইস্কুলত পঢ়ি থকাকালতে সহপাঠী দেবেন হাজৰিকাৰ লগত লগ হৈ “ময়লা’’ নামে এখন হাতেলিখা আলোচনী উলিয়ায়৷ “ময়লা’’তে তেওঁ ’হাভানাৰ চুৰট’ নামৰ প্ৰথম গল্পটি প্ৰকাশ কৰে৷ পিছলৈ তেওঁ কাঠনিবাৰীৰ ঘাট, বহুভূজী ত্ৰিভূজ, দেহাগৰকা প্ৰেম, ৰাতি ফুলা ফুল, এখন নদীৰ মৃত্যু আদি কেইবাখনো চুটিগল্প সংকলন প্ৰকাশ কৰে৷ “এধানি মাহীৰ হাঁহি’’ নামৰ উপন্যাসৰ বাবে ২০০১ চনৰ সাহিত্য অকাডেমী বঁটা লাভ কৰে৷ তেওঁ জীৱনৰ বেছিভাগ সময় নগাঁৱতে পাৰ কৰে। তেওঁ ১৯৮৯ চনৰ অসম সাহিত্য সভাৰ ডুমডুমা অধিৱেশনৰ সভাপতি আছিল।

উদ্ধৃতিসমূহ

“ধৰ্মৰ বিভিন্নতা আছেই আৰু থকা উচিত৷ কিন্তু ধৰ্মসমূহৰ মূল ঐক্যৰ ওপৰত গুৰুত্ব দিয়া উচিত৷ ........ এই বিভিন্ন অনৈক্যসমূহেই আমাৰ বৈচিত্ৰৰ সৃষ্টি কৰিছে৷ এই বৈচিত্ৰৰ মাজত ঐক্যৰ সৃষ্টি কৰাই হৈছে আমাৰ চিৰকালৰ জাতীয় সাধনা৷ অৰ্থাৎ ঐক্য সৃষ্টি কৰা মানে বৈচিত্ৰ ধ্বংস কৰা নহয়, বৈচিত্ৰৰ সংৰক্ষণ কৰাহে৷’’
..... স্বাধীন ভাৰতত, স্বাধীন অসমৰ নদন-বদন সেই স্বপ্নৰ পথাৰখন! কোনে হুৰাই দিলে সেইজাক বতা চৰাইক মোৰ পথাৰৰ পৰা? সময়েই৷ ঠোঁটে ঠোঁটে একোচিৰা স্বপ্ন লৈ সিহঁত উৰা মাৰিলে অসীমৰ দিগন্তলৈ৷ থৈ গ’ল জীৱনৰ চাৰিকাষে স্বপ্ন ভংগৰ অসহ্য যন্ত্ৰণা৷ তথাপি নতুন পুৰুষে স্বপ্ন দেখিবই লাগিব৷ কাৰণ মানুহ জীয়াই থাকিব স্বপ্নেৰেহে...
“বুৰঞ্জী আৰু বুৰঞ্জীয়ে কোনোমতে চুই যাব পৰা দিন ধৰি আমাৰ উমৈহতীয়া ভাষাটো, আমাৰ ৰীতি-নীতি, জীৱনধাৰাটোৱে আমাক নিজা বৈশিষ্ট দান কৰি আহিছে৷ সম্প্ৰতি কালৰ ধামখুমীয়াত পৰি ভিতৰৰ বদন আৰু বাহিৰৰ মানৰ হেঁচাত আমাৰ অট্টালিকাৰ ভেটি থৰক-বৰক হৈছে, ইয়াত ভিতৰ বাহিৰ দুয়োফালৰ পৰা ষড়যন্ত্ৰ চলিছে৷ এই দেশ যদি এক খণ্ড ভাৰতবৰ্ষ তেনেহলে ইয়াত নিগাজীকৈ থাকিবলৈ অহাসকলে এইখনকো নিজৰ ভাৰতবৰ্ষ বুলি মনে-প্ৰাণে গ্ৰহণ কৰিব লাগিব৷ ধৰ্মৰ নামত, ভাষাৰ নামত নিজা এখন ৰাজ্য স্থাপনৰ কথা সপোনতো ভাবিব নালাগিব৷ সংবিধানৰ দোহাই দি ইয়াত এখন ত্ৰিপুৰা বা চিকিম কৰিবলৈ দিয়া নহ’ব৷ স্বাধীন দেশত আমি অসমীয়াসকলো ভাৰতৰ অন্যান্য প্ৰান্তৰ অধিবাসীসকলৰ দৰেই স্বাধীন৷ আমি কাৰো বহতীয়া হৈ নাথাকিম, সেইটো আমাৰ তেজত নাই৷ আমাৰ গোপন শত্ৰুসকল, বা আমাৰ চুকত থাকি বুকুত কামুৰিব খোজাসকলে যেন এই কথা পাহৰি নাযায়৷ এয়া মোৰ ভাবাৱেগ নহয়, এয়া আমাৰ বুৰঞ্জীৰ কণ্ঠস্বৰ৷’’

মন্তব্য

যদি একাণপতীয়াকৈ মহিম বৰাই কবিতা লিখি থাকিলেহেঁতেন, তেনেহলে ৰামধেনু যুগৰ অসমীয়া কবিতাৰ আধিপত্য নৱকান্ত বৰুৱাৰ লগত মহিম বৰায়ো সমানে ভগাই ল’ব পাৰিলেহেঁতেন৷ ৰামধ যুগৰ অসমীয়া গল্পৰ দুটা বিষ্ময়কৰ নাম হ’ল সৌৰভ কুমাৰ চলিহা আৰু মহিম বৰা৷ সৌৰভ কুমাৰ চলিহাৰ গল্প যদি পাশ্চাত্য চিম্ফনী হয়; মহিম বৰাৰ গল্পত পাওঁ ভাৰতীয় ৰাগ সংগীতৰ মেল’ডী৷ (প্ৰভাত বৰা, সাহিত্য সমালোচক)

উৎস

বাহ্যিক সংযোগ

Category:অসমৰ ব্যক্তি
Category:লেখক
Category:অসমীয়া গল্পকাৰ
Category:অসমীয়া কবি
Category:শিক্ষাবিদ
Category:অসম সাহিত্য সভাৰ সভাপতি
Category:মৃত ব্যক্তি
শালিকা ঠুঁটীয়া সাপ

শালিকা ঠুঁটীয়া সাপ (,বৈজ্ঞানিক নাম-Ahaetulla prasina) দক্ষিণ আৰু দক্ষিণ-পূব এছিয়াত বহুলভাৱে বিস্তৃত হৈ থকা গছ-সাপ (tree snake)ৰ প্ৰজাতি৷

বিৱৰণ

পূৰ্ণবয়স্ক শালিকা ঠুঁটীয়া সাপৰ দৈৰ্ঘ্য ১.৮ মিটাৰ ৷ ইয়াৰ দেহৰ ৰং উজ্জল সেউজীয়া বা মুগা-মটিয়া৷ লগতে তলৰফালে এডাল দীঘলীয়া হালধীয়া আঁচ আছে৷

টেক্স'নমি

শালিকা ঠুঁটীয়া সাপৰ বৰ্তমানলৈকে চাৰিটা উপ-প্ৰজাতি চিনাক্ত কৰা হৈছে৷ এইবোৰ হ'ল-

Ahaetulla prasina medioxima Lazell, ২০০২
Ahaetulla prasina preocularis (Taylor, ১৯২২): ফিলিপাইনছ
Ahaetulla prasina prasina (Boie, ১৮২৭)
Ahaetulla prasina suluensis Gaulke, ১৯৯৪: ফিলিপাইনছ

বিতৰণ

ভাৰত, বাংলাদেশ, ভূটান, ম্যানমাৰ, থাইলেণ্ড, কম্বোডিয়া, লাওছ, ভিয়েটনাম, চীন, মালয়েছিয়া, ছিংগাপুৰ আৰু ইণ্ডোনেছিয়া আদি দেশত এই সাপবিধ দেখা পোৱা যায়৷ ভাৰতবৰ্ষত ছিকইম, অসম, আৰু অৰুণাচল প্ৰদেশত শালিকা ঠুঁটীয়া সাপ বিস্তৃত হৈ আছে৷

আচৰণ

খাদ্য

শালিকা ঠুঁটীয়া সাপে সাধাৰণতে সৰু আকাৰৰ সৰীসৃপ, উভচৰ প্ৰাণী খাই জীয়াই থাকে৷

প্ৰজনন

আলোকচিত্ৰৰ ভঁৰাল

তথ্যসূত্ৰ

Boulenger, G.A. 1897 List of the reptiles and batrachians collected by Mr. Alfred Everett in Lombok, Flores, Sumba and Saru, with descriptions of new species.Ann. Mag. Nat. Hist. (6) 19: 503-509
Shaw, G. 1802 General Zoology, or Systematic Natural History. Vol.3, part 1 + 2. G. Kearsley, Thomas Davison, London: 313-615

শ্ৰেণী:সাপ
শ্ৰেণী:জীৱবিজ্ঞান
প্ৰতীমা ভৌমিক

প্ৰতিমা ভৌমিক (জন্ম ২৮ মে' ১৯৬৯) ত্ৰিপুৰাৰ এগৰাকী ভাৰতীয় ৰাজনীতিবিদ। ২০২১ চনৰ ৭ জুলাইৰ পৰা ২০২৪ চনৰ ১১ জুনলৈ দ্বিতীয় মোদী মন্ত্ৰালয়ত সামাজিক ন্যায় আৰু সৱলীকৰণ মন্ত্ৰালয়ত ৰাজ্যিক মন্ত্ৰী হিচাপে তেওঁ কাৰ্যনিৰ্বাহ কৰিছিল।

প্ৰাৰম্ভিক জীৱন আৰু শিক্ষা

ভৌমিকৰ ত্ৰিপুৰাৰ ছিপাহিজালা জিলাৰ বৰ্ণাৰায়ণত জন্ম হৈছিল। তেওঁ প্ৰয়াত দেবেন্দ্ৰ কুমাৰ ভৌমিকৰ কন্যা। ১৯৯১ চনত ত্ৰিপুৰা বিশ্ববিদ্যালয়ৰ অধীনস্থ আগৰতলাৰ মহিলা মহাবিদ্যালয়ত জৈৱ বিজ্ঞান বিষয়ত তেওঁ স্নাতক ডিগ্ৰী লাভ কৰে।

কৰ্মজীৱন

২০১৯ চনত সাংসদ তথা ভাৰতীয় কমিউনিষ্ট পাৰ্টি (মাৰ্ক্সবাদী) প্ৰাৰ্থী শংকৰ প্ৰসাদ দত্ত আৰু কংগ্ৰেছ প্ৰাৰ্থী সুবল ভৌমিকক বিপুল ব্যৱধানত পৰাস্ত কৰি তেওঁ ভাৰতীয় জনতা পাৰ্টি[1] ৰ সদস্য হিচাপে ত্ৰিপুৰা পশ্চিমৰ পৰা লোকসভালৈ নিৰ্বাচিত হয়। ২০২৩ চনত ধনপুৰ বিধানসভা সমষ্টিৰ পৰাও তেওঁ ত্ৰিপুৰা বিধানসভালৈ নিৰ্বাচিত হৈছিল৷ কিন্তু কেইদিনমান পিছতে লোকসভাৰ সদস্যপদ আৰু মন্ত্ৰী পদ অক্ষুণ্ণ ৰাখিবলৈ পদত্যাগ কৰে। ২০১৬ চনৰ পৰা তেওঁ বিজেপি ত্ৰিপুৰা ইউনিটৰ ৰাজ্যিক সাধাৰণ সম্পাদিকা।

লোকসভাৰ পাৰ্টি হুইপ হিচাপে

ভাৰতীয় জনতা পাৰ্টিৰ লোকসভাৰ হুইপ তালিকাত ভৌমিক অন্তৰ্ভুক্ত হৈছিল।

লোকসভাৰ সাংসদ হিচাপে

ত্ৰিপুৰা পশ্চিম সমষ্টিৰ পৰা ভৌমিক ১৭ নং লোকসভালৈ নিৰ্বাচিত হৈছিল।

ভৌমিকে ৫,৭৩,৫৩২ টা ভোট (সমীক্ষা কৰা বৈধ ভোটৰ ৫১.৭৭ শতাংশ) লাভ কৰি কংগ্ৰেছৰ প্ৰতিদ্বন্দ্বী সুবল ভৌমিকক ৩,০৫,৬৮৯ টা ভোটৰ ব্যৱধানত পৰাস্ত কৰি ত্ৰিপুৰা পশ্চিমৰ আসনত জয়লাভ কৰে। তেওঁ ১৯৯১ চনত জয়ী হোৱা কংগ্ৰেছৰ মহাৰাণী বিভু কুমাৰী দেৱীৰ পিছত ত্ৰিপুৰাৰ পৰা লোকসভাৰ সাংসদ হোৱা দ্বিতীয়গৰাকী মহিলা সদস্য।

প্ৰথম দৰমহাৰ বৰঙণি

অসমৰ বান সাহায্যৰ বাবে প্ৰতিমা ভৌমিকে প্ৰথম মাহৰ দৰমহাৰ পৰা এক লাখ টকা আগবঢ়ায়। অসমৰ ১৭খন জিলাৰ ২০০০ৰো অধিক গাঁও প্লাৱিত কৰা বানপানীত কমেও ৬৭ জন লোকৰ মৃত্যু হোৱাৰ বিপৰীতে ৩৩,৫৫,৮৩৭ জন লোক ক্ষতিগ্ৰস্ত হৈছিল

কেন্দ্ৰীয় মন্ত্ৰী

কেবিনেট সাল-সলনি হোৱাৰ সময়ত দ্বিতীয় মোদী মন্ত্ৰালয়ত তেওঁ সামাজিক ন্যায় আৰু সৱলীকৰণ মন্ত্ৰালয়ৰ ৰাজ্যিক মন্ত্ৰী হৈছিল।তেওঁ ত্ৰিপুৰাৰ পৰা প্ৰথম কেন্দ্ৰীয় মন্ত্ৰী হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ত্ৰিপুৰাৰ ব্যক্তি
দুধনৈ বিধানসভা সমষ্টি

দুধনৈ বিধানসভা সমষ্টি উত্তৰ-পূব ভাৰতৰ ৰাজ্য অসমৰ ১২৬খন বিধানসভা আসনৰ ভিতৰত অন্যতম। ই ১৫ নম্বৰ বিধানসভা সমষ্টি হিচাপে চিহ্নিত। এই সমষ্টিটো অনুসূচিত জনজাতিৰ (ST) প্ৰাৰ্থীৰ বাবে সংৰক্ষিত। ই গোৱালপাৰা জিলাত অৱস্থিত আৰু গুৱাহাটী লোকসভা সমষ্টিৰ এটা অংশ।

২০২৬ চনৰ অসম বিধানসভা নিৰ্বাচনত এই সমষ্টিৰ পৰা ভাৰতীয় জনতা পাৰ্টীৰ প্ৰাৰ্থী টাংকেশ্বৰ ৰাভা বিধায়ক হিচাপে নিৰ্বাচিত হয়।।

বিধায়কসকলৰ তালিকা

তলত দুধনৈ সমষ্টিৰ পৰা নিৰ্বাচিত বিধায়কসকলৰ তালিকা উল্লেখ কৰা হ’ল:
বৰ্ষ
বিধায়ক
ৰাজনৈতিক দল
১৯৬২
হাকিম চন্দ্ৰ ৰাভা
ভাৰতীয় জাতীয় কংগ্ৰেছ
১৯৬৭
শৰৎ চন্দ্ৰ ৰাভা
ভাৰতীয় কমুনিষ্ট পাৰ্টী
১৯৭২
আনন্দি বালা ৰাভা
ভাৰতীয় জাতীয় কংগ্ৰেছ
১৯৭৮
জগত চন্দ্ৰ পাটগিৰি
জনতা পাৰ্টী
১৯৮৩
জগত চন্দ্ৰ পাটগিৰি
ভাৰতীয় জাতীয় কংগ্ৰেছ
১৯৮৫
অকণ চন্দ্ৰ ৰাভা
নিৰ্দলীয়
১৯৯১
জগত চন্দ্ৰ পাটগিৰি
ভাৰতীয় জাতীয় কংগ্ৰেছ
১৯৯৬
অকণ চন্দ্ৰ ৰাভা
অসম গণ পৰিষদ
২০০১
প্ৰণয় ৰাভা
ভাৰতীয় জাতীয় কংগ্ৰেছ
২০০৬
দেবেন দৈমাৰী
ভাৰতীয় জাতীয় কংগ্ৰেছ
২০১১
শিৱচৰণ বসুমতাৰী
ভাৰতীয় জাতীয় কংগ্ৰেছ
২০১৬
দীপক ৰাভা
ভাৰতীয় জনতা পাৰ্টী
২০২১
যাদৱ স্বৰ্গীয়াৰী
ভাৰতীয় জাতীয় কংগ্ৰেছ
২০২৬
টাংকেশ্বৰ ৰাভা
ভাৰতীয় জনতা পাৰ্টী

নিৰ্বাচনী ফলাফল

২০২৬ বৰ্ষৰ ফলাফল

২০২১ বৰ্ষৰ ফলাফল

লগতে চাওক

অসম বিধানসভাৰ সমষ্টিসমূহৰ তালিকা

তথ্যসূত্ৰ

শ্ৰেণী:অসমৰ বিধানসভা সমষ্টি
শ্ৰেণী:অসমৰ ৰাজনীতি
শ্ৰেণী:গোৱালপাৰা জিলা
চাৰ্লট ডাউফিন

চাৰ্লট ডাউফিন (ইংৰাজী: Charlotte Dauphin; জন্ম: ১৯৮৭) এগৰাকী ফৰাচী চলচ্চিত্ৰ নিৰ্মাতা, পাৰফৰ্মিং আৰ্টিষ্ট, ভিজুৱেল আৰ্টিষ্ট আৰু ডিজাইনাৰ।

প্ৰাৰম্ভিক জীৱন আৰু শিক্ষা

ডাউফিনৰ জন্ম ১৯৮৭ চনত ফ্ৰান্সৰ পেৰিছত হৈছিল। তেওঁ এগৰাকী বেলে নৃত্যশিল্পী (ballet dancer) হিচাপে প্ৰশিক্ষণ গ্ৰহণ কৰিছিল। কিন্তু আঘাতপ্ৰাপ্ত হোৱাৰ বাবে তেওঁৰ নৃত্যৰ কেৰিয়াৰ আধাতে সমাপ্ত হয় আৰু তাৰ পিছত তেওঁ পঢ়া-শুনাত মনোনিৱেশ কৰাৰ সিদ্ধান্ত লয়। তেওঁ ইডিএইচইচি (EDHEC), লণ্ডন বিশ্ববিদ্যালয় (কোৰ্টল্ড ইনষ্টিটিউট অফ আৰ্ট) আৰু ৰয়েল একাডেমী অফ ড্ৰামেটিক আৰ্টছৰপৰা স্নাতক ডিগ্ৰী লাভ কৰে। পিছলৈ ডাউফিনে দক্ষিণ কেলিফৰ্ণিয়া বিশ্ববিদ্যালয়ত চলচ্চিত্ৰ নিৰ্মাণৰ অধ্যয়ন কৰে।

কেৰিয়াৰ

ডাউফিন হৈছে 'ডাউফিন ষ্টুডিঅ’'ৰ প্ৰতিষ্ঠাপক আৰু কলাত্মক সঞ্চালক। এই ষ্টুডিঅ’টো তেওঁৰ শিল্প চৰ্চাৰ কেন্দ্ৰবিন্দু আৰু ইয়াৰ জৰিয়তে তেওঁ পাৰফৰ্মেন্স, ভিজুৱেল আৰ্টছ, চলচ্চিত্ৰ আৰু ডিজাইন আদি বিভিন্ন ধাৰাত কাম কৰি আহিছে। তেওঁৰ কৰ্মৰাজি বিশ্বৰ বিভিন্ন চলচ্চিত্ৰ মহোৎসৱ আৰু সাংস্কৃতিক অনুষ্ঠানত প্ৰদৰ্শিত হৈছে, যাৰ ভিতৰত পেৰিছৰ 'পালাইছ ডি টকিঅ’' আৰু লণ্ডনৰ 'ছাৰ্পেণ্টাইন গেলেৰীজ' অন্যতম। ইয়াৰ উপৰি তেওঁৰ সৃষ্টিকৰ্ম পেৰিছৰ 'এমএডি মিউজিয়াম'ৰ স্থায়ী সংগ্ৰহৰ অংশ।

২০২০ চনৰ জানুৱাৰী মাহত তেওঁৰ প্ৰথমখন পূৰ্ণদৈৰ্ঘ্য চলচ্চিত্ৰ এল'অট্ৰে (দ্য আডাৰ) মুক্তি পায়। এই ছবিখনৰ বাবে আষ্ট্ৰিড বাৰ্জেছ-ফ্ৰিছবেয়ে 'টাঅৰমিনা চলচ্চিত্ৰ মহোৎসৱ'ত শ্ৰেষ্ঠ অভিনেত্ৰীৰ বঁটা লাভ কৰে। ইয়াৰ পিছত তেওঁ ফৰাচী বেলে তাৰকা মেৰী-আগনেছ গিলোটৰ সৈতে তেওঁৰ চুটি পৰীক্ষামূলক ছবি বাৰে আৰু আৰ্কিটেক্ট-ত অভিনয় কৰে।

২০২৩ চনত তেওঁ মৰ্জানে ছাট্ৰাপিৰ ছবি ডিয়েৰ পেৰিছ-ত অভিনয় কৰে। তেওঁ পুনৰবাৰ মেৰী-আগনেছ গিলোটৰ সৈতে একত্ৰিত হৈ 'মিউজি ডি এল’অৰেঞ্জাৰী'ত দ্য ফিউচাৰ অৱ ষ্টেচ্যু নামৰ এক অনন্য পৰীক্ষামূলক শিল্পকৰ্ম পৰিৱেশন কৰে।

২০২৫ চনত তেওঁ তেওঁৰ দ্বিতীয়খন পূৰ্ণদৈৰ্ঘ্য চলচ্চিত্ৰ মেলপোমেন পৰিচালনা কৰাৰ লগতে তাত মাৰ্থে নামৰ মুখ্য চৰিত্ৰত অভিনয় কৰে। ইয়াত তেওঁৰ বিপৰীতে মাৰিছা বেৰেনচন, পাস্কেল গ্ৰেগৰী, ফিনেগান অল্ডফিল্ড আৰু এণ্ডি মেকডাউৱেলে অভিনয় কৰিছে।

এগৰাকী প্ৰযোজক হিচাপে তেওঁ বিশেষকৈ স্বতন্ত্ৰ চলচ্চিত্ৰৰ ওপৰত গুৰুত্ব দিয়ে। তেওঁ কাম কৰা প্ৰথমখন ছবি আছিল আৰ্থাৰ হাৰাৰীৰ ডাৰ্ক ইনক্লুজন। এই ছবিখনে শ্ৰেষ্ঠ ছবিৰ বাবে 'লুই ডেলুক বঁটা'ৰ লগতে 'চেজাৰ বঁটা'ৰ কেইবাটাও সন্মান লাভ কৰে। ডাউফিনে মিয়া হানচেন-লাভৰ বাবেও চলচ্চিত্ৰ প্ৰযোজনা কৰিছে, যাৰ ভিতৰত ২০২১ চনৰ কান চলচ্চিত্ৰ মহোৎসৱৰ বাবে নিৰ্বাচিত বাৰ্গমেন আইলেণ্ড অন্যতম। তেওঁ চলচ্চিত্ৰ নিৰ্মাতা মৰ্জানে ছাট্ৰাপি আৰু পৰিচালিকা হিচাপে আত্মপ্ৰকাশ কৰা স্কাৰলেট জোহানছনৰ ছবি এলেনোৰ দ্য গ্ৰেট-ৰ সৈতেও কাম কৰিছে।

ডাউফিন এগৰাকী ডিজাইনাৰ হিচাপেও আন্তঃৰাষ্ট্ৰীয় পৰ্যায়ত পৰিচিত। তেওঁৰ সৃষ্টিৰাজিক নৃত্য, প্ৰযুক্তি, স্থাপত্য আৰু ভাস্কৰ্যৰদ্বাৰা প্ৰভাবিত 'মিনিমেল' আৰু কাব্যিক বুলি গণ্য কৰা হয়। তেওঁ ডিজাইন কৰা সামগ্ৰীসমূহ বিলি আইলিছ, চুজান চাৰাণ্ডন, অপ্ৰাহ উইনফ্ৰি, এলিচিয়া ফিকাণ্ডাৰ আৰু জুলিয়েট বিনোচেৰ দৰে তাৰকাসকলে ব্যৱহাৰ কৰিছে।

ব্যক্তিগত জীৱন

চাৰ্লছ ডি লা ৰোচেফৌকাউল্ডৰ সৈতে বিবাহপাশত আবদ্ধ হোৱাৰ পিছত ডাউফিন লা ৰোচেফৌকাউল্ড পৰিয়ালৰ সদস্য হয়। ২০১২ চনৰ ১৭ মাৰ্চত 'লেছ ইনভেলিডছ'ত এক ব্যক্তিগত অনুষ্ঠানত তেওঁলোক বিবাহপাশত আবদ্ধ হৈছিল।

তথ্যসূত্ৰ

বাহ্যিক সংযোগ

Official website

Instagram

শ্ৰেণী:চলচ্চিত্ৰ প্ৰযোজক
পাঞ্জাবী ঘাগৰা

পাঞ্জাবী ঘগ্ৰা (, পাঞ্জাবী: ਘੱਗਰਾ) হৈছে তেৱাৰ বা 'টি-অৰ' নামেৰে জনাজাত চাৰিটা টুকুৰাৰ সাজ-পোছাক যিটো পৰম্পৰাগতভাৱে সমগ্ৰ পঞ্জাৱ অঞ্চলৰ পাঞ্জাবী মহিলাসকলে পিন্ধে। এই সাজ-পোছাকযোৰৰ লগত মূৰত ফুলাম চুন্নি, কুৰ্তা বা কুৰ্তি (চোলা), ঘাগ্ৰা (দীঘল স্কাৰ্ট) আৰু এটা বহল পেণ্ট পিন্ধা হয়। আধুনিক যুগত হাৰিয়ানাৰ কিছু অংশ, দক্ষিণ-পশ্চিম পঞ্জাৱৰ গ্ৰাম্য অঞ্চল, হিমাচল প্ৰদেশৰ কিছু অংশ আৰু পূব পঞ্জাৱত গিদ্ধা প্ৰদৰ্শনৰ সময়ত মহিলাসকলে ঘাগ্ৰা পিন্ধে।

ইতিহাস

ঘগ্ৰাৰ উৎপত্তি কণ্ডাটকৰ পৰাই হৈছে, যিটো গুপ্ত যুগত জনপ্ৰিয় কাপোৰত পৰিণত হৈছিল। কণ্ডাটক আছিল পুৰুষৰ হাফ ট্ৰাউজাৰ যি অৱশেষত ঘগ্ৰালৈ বিকশিত হৈছিল। মধ্যৱৰ্তী গঠনটোক ডিঙিৰ পৰা উৰুলৈকে পুৰুষ আৰু মহিলাৰ বাবে চাৰ্টৰ দৰে পোছাক বুলি বৰ্ণনা কৰা হৈছে। সপ্তম শতিকাতো কাণ্ডাটক জনপ্ৰিয় মহিলাৰ সাজ-পোছাক হিচাপে চলি থাকিল।

সাজ-পোচাক

ফুলকাৰী, কুৰ্তা/কুৰ্তি, ঘগ্ৰা আৰু চুথান ছালৱাৰ পাঞ্জাবী ঘাগ্ৰাৰ চাৰিটা অংশ। তেৱাৰ বা টি-অৰ শব্দটোৱে বুজায় যে এই সাজ-পোছাকটো প্ৰথমে তিনিটা টুকুৰাৰ আছিল য'ত মূৰৰ স্কাৰ্ফ, কুৰ্তা/কুৰ্তি/আংগি আৰু ঘগ্ৰা অন্তৰ্ভুক্ত হয়। কিন্তু কইনাক দিবলৈ কাপোৰ প্ৰস্তুত কৰাৰ সময়ত চুথান/কুৰ্তা বা ছালৱাৰ কামিজৰ সাজ-পোছাকক দুটা বস্তুৰে গঠিত হিচাপে গণ্য কৰা হয়, আৰু মূৰৰ স্কাৰ্ফখন অন্তৰ্ভুক্ত নহয়। ৰান্ধৱাই (১৯৬০) কৈছে যে ঘাগ্ৰা সমষ্টি আৰু পাঞ্জাবী চুটৰ সাজ-পোছাকৰ মাজত একমাত্ৰ পাৰ্থক্য হ’ল ঘগ্ৰা সাজ-পোছাকত ঘগ্ৰাৰ সংযোজন। সেই অনুসৰি পাঞ্জাবী ঘাগ্ৰাক তেৱাৰ/তি-অৰ বুলি কোৱা হ’লেও ই চাৰিটা টুকুৰাৰ সাজ-পোছাক আৰু পাঞ্জাবী চুট, তিনিটা টুকুৰাৰ পোচাক হয়।

ফুলকাৰী

ফুলকাৰীহৈছে মূৰৰ স্কাৰ্ফ, সাধাৰণতে স্থানীয় নক্সা ব্যৱহাৰ কৰি এম্ব্ৰয়ডাৰী কৰা হয়।

কুৰ্তা/কুৰ্তি/অংগী/চোলি

কুৰ্তা/কুৰ্তি
ওপৰৰ কাপোৰ পৰম্পৰাগতভাৱে দীঘল বা চুটি কুৰ্তা হয় । কুৰ্তা কুৰ্তাকাৰ অৱশিষ্ট আছিল যিটো চুটি আৰু কাষৰ ফাট আছিল। ই একাদশ শতিকাত ব্যৱহাৰ কৰা হৈছিল আৰু ই পঞ্জাৱ অঞ্চলৰ কুৰ্তাৰ সৈতে সংযোগ প্ৰদান কৰে।

কুৰ্তি হৈছে চুটি কপাহী কোট বা কাষৰ ফাট নথকা মিনি অংগা (ড্ৰেছ) যিটো শুংগা যুগৰ (খ্ৰীষ্টপূৰ্ব দ্বিতীয় শতিকা) টিউনিকৰ পৰা অহা বুলি বিশ্বাস কৰা হয়। ১৭০০ চনৰ আৰম্ভণিতে কুৰ্টিৰ বুটামবোৰ সোঁফালে দিছিল
অংগি/চোলি
এংগি হৈছে ব্লাউজৰ পাঞ্জাবী নাম যিটো চুটি হাতৰ ভেষ্ট, যিয়ে বুকুখন আংশিকভাৱে উদং ৰাখে আৰু পেটটো সম্পূৰ্ণৰূপে উন্মুক্ত কৰি ৰাখে। কুৰতিৰ লগত অংগি পিন্ধিব পাৰি। নিজাববীয়াকৈ পিন্ধিলে আংগীক চোলি বোলা হয়, যিয়ে বুকুখন ঢাকি ৰাখে আৰু সন্মুখত আৰু তললৈ যোৱা এটা স্লিপ থাকে। ইয়াৰ হাতৰ আঁচল চুটি আৰু পিছফালে বান্ধি থোৱা থাকে। চোলিৰ পৰা অংগিৰ পাৰ্থক্য কেৱল সন্মুখৰ স্লিপ নথকাৰ বাবে।

তথ্য সূত্ৰ

শ্ৰেণী:পোচাক
মিনাংকাবাউ ৱিকিপিডিয়া

মিনাংকাবাউ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মিনাংকাবাউ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনৰ মিনাংকাবাউ ৱিকিপিডিয়া'ৰ প্ৰবন্ধ, সম্পাদক, প্ৰশাসক আৰু ফাইল আছে। মোট সম্পাদনা সংখ্যা ।

তথ্য সংগ্ৰহ

বাহ্যিক সংযোগ

মিনাংকাবাউ ৱিকিপিডিয়া

শ্ৰেণী:ৱিকিপিডিয়াসমূহ
প্ৰণৱ মিস্ত্ৰী

প্ৰণৱ মিস্ত্ৰী (জন্ম ১৯৮১) এজন ভাৰতীয় কম্পিউটাৰ বিজ্ঞানী। শেহতীয়াকৈ তেওঁ Samsung electronics-ৰ গৱেষণা সঞ্চালক হিচাপে যোগদান কৰিছে আৰু তেওঁ থিংক টেংক গোট ৰ নেতৃত্ব বহন কৰিছে। পূৰ্বতে তেওঁ মাছাছুটেছ ইনষ্টিউট অৱ টেকনল'জি-ৰ MIT Media Lab-ত গৱেষণা সহযোগী আৰু পি এইছ ডি গৱেষক ৰূপে কৰ্মৰত আছিল। মাছাছুটেছ ইনষ্টিউট অৱ টেকনল'জিত ভৰ্তি হোৱাৰ পূৰ্বে প্ৰনৱে মাইক্ৰ'ছফটৰ UX Researcher হিচাপে কৰ্মৰত আছিল। প্ৰণৱ মাছাছুটেছ ইনষ্টিউট অৱ টেকনল'জিৰ পৰা Media Arts and Sciences-ত আৰু ভাৰতীয় প্ৰযুক্তিবিদ্যা প্ৰতিস্থান, ব'ম্বে Industrial Design -ৰ পৰা Master of Design স্নাতকোত্তৰ ডিগ্ৰীধাৰী। তেওঁ নিৰ্মা ইনষ্টিউট অৱ টেকনল'জি-ৰ পৰা কম্পিউটাৰ চায়েন্স আৰু ইঞ্জিনীয়াৰিং বিষয়ত স্নাতক ডিগ্ৰী গ্ৰহণ কৰিছিল। প্ৰণৱ উত্তৰ গুজৰাটৰ পালনপুৰৰ বাসিন্দা। প্ৰণৱ মিস্ত্ৰী তেওঁৰ SixthSense সম্পৰ্কীয় কামৰ বাবে বিখ্যাত।তেওঁৰ অন্যান্য কামৰ ভিতৰত, Mouseless –অদৃশ্য মাউচৰ উদ্ভাৱন, SPARSH – ডিজিটেল ডিভাইছৰ মাজত "ডাটা কপী-পেষ্ট"ৰ ছ'ফটৱেৰ উদ্ভাৱন, Quickies – search, locate কৰিব পৰা আৰু reminder message পঠাব পৰা intelligent sticky notes, Blinkbot - gaze আৰু blink নিয়ন্ত্ৰিত ৰ'বট; ত্ৰিমাত্ৰিক স্থানত অংকন কৰিব পৰা কলম আৰু পৃথিৱীৰ গুগল হিচাপে কাম কৰিব পৰা এখন ৰাজহুৱা মে'প ইত্যাদি উল্লেখনীয়। প্ৰণৱৰ গৱেষণাৰ বিষয়বস্তু হৈছে-Augmented reality, Ubiquitous computing, Gesture recognition,AI, Machine vision, Collective intelligence আৰু Robotics।

SixthSense সম্পৰ্কীয় প্ৰণৱৰ গৱেষণা ২০০৯ চনত Popular Science-ৰ দ্বাৰা Invention Award-ৰে পুৰস্কৃত হৈছিল। ২০১০ চনত Creativity আলোচনীৰ Creativity Magazine's Creativity 50 তালিকাত আছিল প্ৰণৱ মিস্ত্ৰী। Chris Andersen-এ মিস্ত্ৰীক সাম্প্ৰতিক বিশ্বৰ শ্ৰেষ্ঠ ১০ জন উদ্ভাৱকৰ মাজৰ এজন আখ্যা দিছে। প্ৰণৱ মিস্ত্ৰীক Asian Scientist Magazine-এ ২০১১ চনৰ ১৫ মে'ত এছিয়ান ১৫ জন দৰ্শনীয় বিজ্ঞানীৰ তালিকাত স্থান দিছে। GQ India-ই প্ৰণৱক সকলোতকৈ প্ৰভাৱশালী ডিজিটেল ভাৰতীয় আখ্যা দিছে। ইণ্ডিয়া টুডে'ই 37 Indians of Tomorrow তালিকাত স্থান দিছে। শেহতীয়াকৈ প্ৰণৱ মিস্ত্ৰীক World Economic Forum-এ Young Global Leader 2013 খিতাপ প্ৰদান কৰিছে।

মিস্ত্ৰী ভাৰতৰ ২১ বছৰৰ অনুৰ্ধ কাবাডী দলৰ দলপতি আছিল আৰু তেওঁৰ নেতৃত্বত ভাৰতে ২১ বছৰৰ অনুৰ্ধ বিশ্বকাপত খিতাপ দখল কৰিছিল।

পুৰস্কাৰ, সফলতা

Winner of TR35 2009 award, Technology Review
2010 Creativity 50 recipient

তথ্য সংগ্ৰহ

বাহ্যিক সংযোগ

প্ৰণৱ মিস্ত্ৰীৰ ব্যক্তিগত ৱেবছাইট
প্ৰণৱ মিস্ত্ৰী মাছাছুটেছ ইনষ্টিউট অৱ টেকনল'জিত।

থিংক টেংক টীম হ'মপে'জ

শ্ৰেণী:ভাৰতৰ ব্যক্তি
শ্ৰেণী:কম্পিউটাৰ বিজ্ঞানী